गेहूं पर पीली कुंगी के संभावित हमले से किसान सुचेत रहें : परमिंदर सिंह
कपूरथला | मौसममें लगातार हो रहे बदलाव के कारण गेहूं पर पीली कुंगी से संभावित हमले के मद्देनजर किसानों को अपने खेतों का लगातार निरीक्षण करते रहना चाहिए। ब्लाक खेतीबाड़ी अधिकारी परमिंदर सिंह ने बताया कि मौसम में आई तबदीली के कारण गेहूं पर पीली कुंगी के हमले के डर बना रहता है। उन्होंने कहा कि ब्लाक सुल्तानपुर लोधी में अभी तक इस तरह का कोई केस नहीं आया, पर पिछले कुछ समय में वर्षा के दौरान पंजाब के कई जिलों में पीली कुंगी के हमले के कारण गेहूं की पैदावार प्रभावित हुई थी। पीली कुंगी के हमले प्रति किसानों को जागरूक करने के लिए विभाग द्वारा उनके साथ संपर्क किया जा रहा है। उन्होंने किसानों को सलाह दी कि वह रोजाना फसल का निरीक्षण करें। अगर पीली कुंगी का प्रभाव नजर आता है तो , तुरंत खेती माहिरों से संपर्क किया जाए।
hin_Deva hin_Deva